Ο **Τζέιμς Μαράπε** (*James Marape*, 1971-), είναι πολιτικός από την Παπούα Νέα Γουινέα, ο 8ος πρωθυπουργός της χώρας από τον Μάιο του 2019. Από τον Ιούλιο του 2007 είναι βουλευτής στην εκλογική περιφέρεια Τάρι Πόρι Όπεν της επαρχίας Χέλα. Στις 30 Μαΐου 2019 ορίστηκε , εξελέγη και ορκίστηκε ως πρωθυπουργός. Είναι μέλος του Κόμματος Πανγκού από το 2019, έπειτα από την αποχώρηση του Σαμ Μπέιζιλ και την προσχώρησή του από την αντιπολίτευση στην κυβέρνηση. Έχει υπηρετήσει ως υπουργός Παιδείας από το 2008 ως το 2011 και Οικονομικών από το 2011 ως το 2019. Είναι παντρεμένος με την Ρέιτσελ Μαράπε και έχουν έξι παιδιά.

Βιογραφία
---------

Γεννήθηκε στις 24 Απριλίου 1971. Είναι μέλος και αρχηγός του λαού των Χούλι, που αποτελούν μια από τις σημαντικότερες και πολυπληθέστερες εθνοτικές ομάδες και φυλές στην Παπούα Νέα Γουινέα. Είναι γιος πάστορα της Εκκλησίας των Αντβεντιστών της 7ης Ημέρας  και οπαδός του ίδιου δόγματος.

Ο Μαράπε φοίτησε στο Δημοτικό Σχολείο της Μιντζ και στο Σχολείο Δευτεροβάθμιας Εκπαίδευσης των Αντβεντιστών Καμπιούφα, στα υψίπεδα της Παπούα Νέας Γουινέας. Απέκτησε μπάτσελορ Τεχνών (Bachelor of Arts) από το Πανεπιστήμιο της Παπούα Νέας Γουινέας το 1993 και μεταπτυχιακό τιμητικό τίτλο στις Περιβαλλοντικές Επιστήμες το 2000. Την περίοδο από το 2001 ως το 2006 ήταν προσωρινός βοηθός γραμματέας επί πολιτικής στο Τμήμα Διαχείρισης Προσωπικού.

Η σύζυγος του Μαράπε, Ρέιτσελ, κατάγεται από την επαρχία Ανατολική Σέπικ. Το ζευγάρι έχουν 6 παιδιά.

Πολιτική σταδιοδρομία
---------------------

Ο Μαράπε διεκδίκησε την έδρα στην Τάρι-Πόρι στις εκλογές του 2002, με τη σημαία του Κόμματος Λαϊκής Προόδου, όταν η ψηφοφορία αναβλήθηκε στην επαρχία των Νότιων Υψίπεδων εξαιτίας της εκτεταμένης βίας. Στις συμπληρωματικές εκλογές του 2003 έλαβε επίσης μέρος, όμως ηττήθηκε από τον βουλευτή Τομ Τομιάπε, ο οποίος διατήρησε την έδρα του. Άσκησε έφεση κατά του αποτελέσματος προσφεύγοντας στο αρμόδιο Εκλογοδικείο, η οποία όμως απορρίφθηκε δύο φορές.

Διεκδίκησε την έδρα για δεύτερη φορά στις εκλογές του 2007 με το Κόμμα Εθνικής Συμμαχίας και κατάφερε να νικήσει τον Τομιάπε. Στη συνέχεια διορίστηκε γραμματέας του Κοινοβουλίου επί των Έργων, των Μεταφορών και της Πολιτικής Αεροπορίας, με απόφαση του πρωθυπουργού Μάικλ Σομάρε. Διετέλεσε υπουργός Παιδείας από τις 16 Δεκεμβρίου 2008 ως τις 2 Αυγούστου 2011. Τον Φεβρουάριο του 2012 αποχώρησε από το Κόμμα Εθνικής Συμμαχίας και έγινε μέλος του Εθνικού Λαϊκού Κογκρέσου.

Επανεξελέγη στην εκλογική περιφέρεια Τάρι-Πόρι στις εκλογές του 2012. Συνακόλουθα διορίστηκε υπουργός Οικονομικών στην κυβέρνηση Ο'Νιλ.

Ο Μαράπε επανεξελέγη βουλευτής το 2017, με τη σημαία του Εθνικού Λαϊκού Κογκρέσου.

Παραιτήθηκε από υπουργός Οικονομικών στις 11 Απριλίου 2019, όμως παρέμεινε μέλος του Εθνικού Λαϊκού Κογκρέσου. Στις 29 Απριλίου 2019 παραιτήθηκε από το κόμμα του και νέος υπουργός Οικονομικών διορίστηκε ο Σαμ Μπέιζιλ.

Τον Μάιο του 2019 χρίστηκε υποψήφιος για το αξίωμα του πρωθυπουργού στην εναλλακτική κυβέρνηση, για να διαδεχθεί τον Πίτερ Ο'Νιλ στην πρωθυπουργία. Ο Πίτερ Ο' Νιλ παραιτήθηκε στις 29 Μαΐου 2019 και νέος πρωθυπουργός εξελέγη την επομένη ο Μαράπε. Την ίδια ημέρα ορκίστηκε και ανέλαβε καθήκοντα.

Κατά την ορκωμοσία του, ο Μαράπε εξέφρασε την επιθυμία του να καταστεί η Παπούα Νέα Γουινέα ως η "πλουσιότερη χριστιανική χώρα με μαύρο πληθυσμό" στον κόσμο.

Παραπομπές
----------

1. ↑  Ανακτήθηκε στις 8  Οκτωβρίου 2022.
2. ↑  «The International Directory of Government 2022» Routledge. 5  Αυγούστου 2022. σελ. 500. ISBN-13 978-1-032-27532-1.
3. ↑  Ανακτήθηκε στις 8  Οκτωβρίου 2022.
4. ↑  Ανακτήθηκε στις 22  Αυγούστου 2022.
5. ↑  Ανακτήθηκε στις 22  Αυγούστου 2022.
6. ↑  Ανακτήθηκε στις 8  Οκτωβρίου 2022.
7. ↑  Ανακτήθηκε στις 8  Οκτωβρίου 2022.
8. ↑  Auka-Salmang, Grace (2019-05-30). «Marape Sworn In As Country's 8th PM». *Papua New Guinea Post-Courier*. Αρχειοθετήθηκε από το πρωτότυπο στις 2015-06-01.. Ανακτήθηκε στις 2019-05-31.
9. ↑  Armbruster, Stefan (2019-05-31). «Who is James Marape, 8th PM of PNG?». *Special Broadcasting Service*. Αρχειοθετήθηκε από το πρωτότυπο στις 2015-06-01.. Ανακτήθηκε στις 2019-06-01.
10. ↑  «New Papua New Guinea leader a wildcard in Pacific power play» (στα αγγλικά). *Reuters*. 2019-06-02.. Ανακτήθηκε στις 2019-06-28.
11. ↑  «Hon. James Marape, MP - Tenth Parliament of Papua New Guinea». *www.parliament.gov.pg*. Ανακτήθηκε στις 28 Ιουνίου 2019.
12. ↑
13. ↑  «Hon. James Marape, MP - Ninth Parliament of Papua New Guinea». *www.parliament.gov.pg*. Ανακτήθηκε στις 31 Μαΐου 2019.
14. ↑  «Hon. James Marape, MP - Tenth Parliament of Papua New Guinea». *www.parliament.gov.pg*. Αρχειοθετήθηκε από το πρωτότυπο στις 26 Μαΐου 2019. Ανακτήθηκε στις 29 Μαΐου 2019.
15. 1 2  Zarriga, Miriam (2019-05-30). «First Lady Rachael Steps Into Focus». *Papua New Guinea Post-Courier*. Αρχειοθετήθηκε από το πρωτότυπο στις 2019-05-30.. Ανακτήθηκε στις 2019-06-01.
16. 1 2  Tarawa, Helen (2019-05-31). «Marape's wife vows to support husband». *The National*. Αρχειοθετήθηκε από το πρωτότυπο στις 2019-05-30.. Ανακτήθηκε στις 2019-06-01.
17. ↑  Bunpalau, Wesley. "PPP names 78 for poll". *Papua New Guinea Post-Courier*, 28 Μαρτίου 2002.
18. ↑  Rheeney, Alex. "SHP candidates urged to await new elections". *Papua New Guinea Post-Courier*, 21 Αυγούστου 2002.
19. ↑  "Tomiape wins Tari-Pori seat". *Papua New Guinea Post-Courier*, 5 Μαΐου 2003.
20. ↑  "Death threat and bashing for election official". *New Zealand Herald*, 5 Μαΐου 2003.
21. ↑  "Tari-Pori petition thrown out". *Papua New Guinea Post-Courier*, 25 Οκτωβρίου 2004.
22. ↑  "Court dismisses bid to re-open petition". *Papua New Guinea Post-Courier*, 3 Μαΐου 2007.
23. ↑  "Election losers, supporters urged to accept defeat". *The National*, 8 Αυγούστου 2007.
24. ↑  "NA's Marape leading in Tari Open count". *The National*, 19 Ιουλίου 2007.
25. ↑  "Papua New Guinea premier names vice-ministers". *The National*, 30 Αυγούστου 2007.
26. ↑  «Marape is the Happiest Dad». *postcourier.com.pg*. PNG Post-Courier Online. 7 Ιουλίου 2012. Αρχειοθετήθηκε από το πρωτότυπο στις 1 Απριλίου 2013. Ανακτήθηκε στις 30 Ιουλίου 2012. Re-elected for a second term, Tari-Pori MP James Marape slipped into Port Moresby after being declared at 2pm in Tari.
27. 1 2  «James Marape resigns as finance minister». *Papua New Guinea Post-Courier* (στα Αγγλικά). 11 Απριλίου 2019. Αρχειοθετήθηκε από το πρωτότυπο στις 29 Μαΐου 2019. Ανακτήθηκε στις 29 Μαΐου 2019.
28. ↑  «Well done dad». *The National*. 2017-07-10.. Ανακτήθηκε στις 2017-07-10.
29. ↑  «Basil replaces Marape as new Finance Minister». *Papua New Guinea Post-Courier* (στα Αγγλικά). 18 Απριλίου 2019. Αρχειοθετήθηκε από το πρωτότυπο στις 29 Μαΐου 2019. Ανακτήθηκε στις 29 Μαΐου 2019.
30. ↑  «James Marape nominated as PNG's alternative PM». *RNZ* (στα Αγγλικά). 7 Μαΐου 2019. Ανακτήθηκε στις 29 Μαΐου 2019.
31. ↑  Lyons, Kate (2019-05-30). «Papua New Guinea MPs elect James Marape to be next prime minister» (στα αγγλικά). *The Guardian*. ISSN 0261-3077.. Ανακτήθηκε στις 2019-05-30.
32. ↑  Papua New Guinea sets audacious goal to become 'richest black Christian nation The National, Retrieved 15 Ιουλίου 2019